**Bojarka** (ukr. Боярка; ven. Боярка) on kaupunki Ukrainan Kiovan alueen Fastivin piirissä. Bojarka sijaitsee vain 22 kilometriä pääkaupunki Kiovan keskustasta lounaaseen eli käytännössä se on suurkaupunki Kiovan lounainen esikaupunki. Kaupungin kautta kulkee Kiovasta lounaaseen lähtevä, Fastivissa haarautuva tärkeä rautatielinja. Eurooppatie **E 95** kulkee kaupungin itäpuolelta. 

Ukrainan tilastokeskus arvioi kaupungin väkiluvuksi 35 312 asukasta vuoden 2021 alussa. Vuonna 2001 Bojarkan väkiluku oli 35 968; asukkaat olivat etniseltä taustaltaan enimmäkseen ukrainalaisia (65 %) ja venäläisiä (20 %), jonka lisäksi oli valkovenäläisiä, armenialaisia, juutalaisia, azerbaizanilaisia, puolalaisia ja bulgaarialaisia. 

Nykyisen Bojarkan seutu oli asuttua jo muinaisina aikoina. Skyyttien aikakaudelle (700–600-luvuille eaa.) sijoittuvan asuinpaikan jäänteitä on löydetty kaupungin alueelta. Kiovan Rusin aikana seudulla sijaitsi Budajivkaksi nimetty slaaviasutus.*lähde?* Kirjallisia mainintoja kylästä 1500-luvulta.

1860-luvulla rakennettiin Kiovan ja Fastivin välinen rautatieyhteys, joka kulki kylän lähistötä; radan varteen rakennettiin rautatieasema. Näihin aikoihin seudulle rakennettiin maaseutuhuviloita.  Seudusta tuli taiteilijoiden ja kirjailijoiden suosioon. Heidän joukossaan oli säveltäjä Mykola Lysenko ja kirjailija Šolom Aleichem. Aleichemin teoksen *Tewje, maitomies* tapahtumapaikka on kuvitteellinen Bojberikin huvila-asutus, joka pohjautuu Bojarkaan. Teoksen tunnetuin jatkosovitus lienee musikaali *Viulunsoittaja katolla*.*lähde?* 1880-luvulta lähtien seutu tuli tunnetuksi hengitystiesairaille ihmisille tervellisestä ilmastostaan.

Vuosina 1923–1927 Bojarka-Budaivka sai kaupunkityyppisen taajaman aseman, keskuksenaan Budajiv (Будаїв). Vuodesta 1956 paikkakunnalla on ollut piirin alaisen kaupungin asema; tällöin Bojarka, Budajivka ja Nova Tarasivka liitettiin yhteen. Bojarka on Ukrainan heinäkuun 2020 aluehallintouudistuksen jälkeen kuulunut Fastivin piiriin. Tätä ennen se oli osa Kiova-Svjatošynskyin piiriä.

Kaupungissa on paikallismuseo.

* Näkemys Bojarkasta vuonna 1854.Näkemys Bojarkasta vuonna 1854.
* Bojarkan rautatieasema.Bojarkan rautatieasema.
* Esimerkki kaupungin vanhemmasta huvila-asutusvaiheen asuintalosta.Esimerkki kaupungin vanhemmasta huvila-asutusvaiheen asuintalosta.
* Ortodoksinen Mikaelin kirkko.Ortodoksinen Mikaelin kirkko.

Lähteet
-------

1. 1 2 3 4 5 6 7 8 9 10 11 12  L. F. Prorotšenko: Bojarka (Боярка) *Entsyklopedija Sutšasnoja Ukrajiny – Encyclopedia of Modern Ukraine, esu.com.ua*.  2004. Viitattu 24.8.2022. (ukrainaksi)
2. 1 2 3  Marija Timoninoija & Olena Vyšnevska (editors): Tšyselnist najavnoho naselennja Ukrajiny na 1 sitšnja 2021 – Number of Present Population of Ukraine, as of January 1, 2021 (pdf) (Ukrainan paikkakuntien viralliset väkilukuarviot 1.1.2021)  2021. Kiova:  Deržavna služba statystyky Ukrajiny, Devstat Ukrajiny / Statistics Ukraine (Ukrainan tilastokeskus), ukrcensus.gov.ua.  Arkistoitu 14.2.2022. Viitattu 24.8.2022. (ukrainaksi), (englanniksi)
3. 1 2  Je. L. Makarevitš (redaktor): *Atlas avtomobilnyh dorog. Zapadnaja Jevropa. Strany Baltii, Rossija, Belarus, Ukraina, Moldova* 1:700 000. s. 143.  Minsk, Valko-Venäjä: Izdatelstvo Jansejan, 2005.  (venäjäksi)
4. 1 2  Novi raiony: karty + sklad  17.7.2020. minregion.gov.ua. Viitattu 24.8.2022. (ukrainaksi)

Aiheesta muualla
----------------

* Kuvia tai muita tiedostoja aiheesta **Bojarka** Wikimedia Commonsissa

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Kansalliset Muokkaa Wikidatassa | 
* Saksa
* Tšekki

 |

 |